
Ministru kabineta rīkojums Nr. 22
Rīgā 2026. gada 20. janvārī (prot. Nr. 2 10. §)
Par valsts nekustamo īpašumu Raiņa ielā 8 un Raiņa ielā 8B, Ilūkstē, Augšdaugavas novadā, nodošanu Augšdaugavas novada pašvaldības īpašumā
· 1. Saskaņā ar Publiskas personas mantas atsavināšanas likuma 42. panta pirmo daļu un 43. pantu atļaut Iekšlietu ministrijai nodot bez atlīdzības Augšdaugavas novada pašvaldības īpašumā šādus valsts nekustamos īpašumus, kas ierakstīti zemesgrāmatā uz valsts vārda Iekšlietu ministrijas personā, lai saskaņā ar Pašvaldību likuma 4. panta pirmo daļu tos izmantotu pašvaldības autonomo funkciju īstenošanai:
· 1.1. nekustamo īpašumu (nekustamā īpašuma kadastra Nr. 4407 002 0053) – zemes vienību (zemes vienības kadastra apzīmējums 4407 002 0053) 0,0394 ha platībā un divas būves (būvju kadastra apzīmējumi 4407 002 0053 001 un 4407 002 0053 002) – Raiņa ielā 8, Ilūkstē, Augšdaugavas novadā;
· 1.2. nekustamo īpašumu (nekustamā īpašuma kadastra Nr. 4407 502 0037) – būvi (būves kadastra apzīmējums 4407 002 0172 004) – Raiņa ielā 8B, Ilūkstē, Augšdaugavas novadā.
· 2. Augšdaugavas novada pašvaldībai šā rīkojuma 1. punktā minētos nekustamos īpašumus (turpmāk – nekustamie īpašumi) bez atlīdzības nodot valstij, ja tie vairs netiek izmantoti šā rīkojuma 1. punktā minēto funkciju īstenošanai.
· 3. Augšdaugavas novada pašvaldībai, nostiprinot zemesgrāmatā īpašuma tiesības uz nekustamajiem īpašumiem:
· 3.1. norādīt, ka īpašuma tiesības nostiprinātas uz laiku, kamēr Augšdaugavas novada pašvaldība nodrošina šā rīkojuma 1. punktā minēto funkciju īstenošanu;
· 3.2. ierakstīt atzīmi par aizliegumu atsavināt nekustamos īpašumus un apgrūtināt tos ar hipotēku.
· 4. Šā rīkojuma 3.2. apakšpunktā minēto aizliegumu – apgrūtināt nekustamos īpašumus ar hipotēku – nepiemēro, ja nekustamie īpašumi tiek ieķīlāti valsts aizdevuma nodrošināšanai, lai saņemtu Eiropas Savienības fondu atbalstu.

